Document ID: 31993R2136

KOMISSION ASETUS (ETY) N:o 2136/93,
annettu 28 päivänä heinäkuuta 1993,
interventiotoimielimien suorittamaan maataloustuotteiden ostoon, varastointiin ja myyntiin johtavia interventiotoimenpiteitä koskevista kirjanpitosäännöistä annetun asetuksen (ETY) N:o 3597/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Euroopan maatalouden ohjaus- ja tukirahaston (EMOTR) tukiosaston tilinpäätöksessä julkisena varastointina toteutettavien interventiotoimenpiteiden rahoituksen osalta huomioon otettavista tekijöistä 27 päivänä marraskuuta 1990 annetun neuvoston asetuksen (ETY) N:o 3492/90(1) ja erityisesti sen 8 artiklan,
sekä katsoo, että
komission asetuksella (ETY) N:o 3597/90(2) on otettu käyttöön interventiotoimielimien suorittamaan maataloustuotteiden ostoon, varastointiin ja myyntiin johtavia interventiotoimenpiteitä koskevat kirjanpitosäännöt,
yhteisen maatalouspolitiikan uudistamisen seurauksena viljan interventiohinnat on markkinointivuodesta 1993/1994 alkaen alentuneet merkittävästi; näin ollen on aiheellista määrittää varainhoitovuoden 1994 aikana todettujen puuttuvien määrien arvo edellisen varainhoitovuoden interventiohintojen mukaisesti, sillä suurin osa interventiovarastoissa olevista määristä on ostettu kyseisenä markkinointivuotena,
lokakuusta 1992 alkaen toteutettujen hallinnollisten valuuttakurssitarkistusten seurauksena puuttuvien määrien arvon määrittäminen kuluvan varainhoitovuoden lokakuun 1 päivän maatalouskurssilla johtaa siihen, että korvaus on ostohintaa alhaisempi; tällainen tilanne saattaisi johtaa epäsäännönmukaisuuksiin ja täten on tarpeellista käyttää todellisuutta lähempänä olevaa kurssia,
luuttoman naudanlihan ja interventiossa ruhona ostetun naudanlihan välinen suhde on 68 prosenttia ja naudanlihan osalta voimassaoleva perusinterventiohinta on sama molemmissa tapauksissa; näin ollen on aiheellista mukauttaa luuttomaan naudanlihaan sovellettavaa perushintaa soveltamalla siihen korjauskerrointa,
saatu kokemus osoittaa, että tiettyjä kirjanpitosääntöjä on täsmennettävä, ja
tässä asetuksessa säädetyt toimenpiteet ovat EMOTR-komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 35979/90 seuraavasti:
1) Lisätään 2 artiklan 1 kohtaan alakohta seuraavasti:
"Vilja-alalla varainhoitovuoden 1994 osalta käytettävä perusinterventiohinta on kuitenkin 1 päivänä lokakuuta 1992 voimassa oleva hinta."
2) Korvataan 2 artiklan 5 toinen luetelmakohta seuraavasti:
"- edellä 1 kohdan ensimmäisessä luetelmakohdassa ja 3 kohdan a alakohdassa tarkoitettujen määrien osalta sovellettava muuntokurssi on varainhoitovuoden ensimmäisenä päivänä voimassaoleva maatalouskurssi."
3) Lisätään 2 artiklan 5 kohtaan luetelmakohta seuraavasti:
"- edellä 1 kohdan toisessa luetelmakohdassa, 2 kohdassa ka 3 kohdan c alakohdassa tarkoitettujen määrien osalta sovellettava muuntokurssi on kunkin neljännesvuoden ensimmäisenä päivänä voimassaoleva maatalouskurssi; sovellettaessa tätä ensimmäistä kertaa sovellettava kurssi on kuitenkin 1 päivänä elokuuta 1993 voimassaoleva kurssi."
4) Korvataan 6 artiklan 2 kohta seuraavasti:
"2 Mikäli tuotetta ei enää ole mahdollista paketoida vuosittaisen inventaarin yhteydessä silmämääräisesti tehdyn tarkastuksen jälkeen tai interventiossa vastattavaksi ottamisen jälkeen tehdyssä tarkastuksessa, interventiotoimielin voi myydä jäljellä olevan määrän yhteisymmärrysmenettelyllä. Määrä merkitään poiston yhteydessä kirjanpitoon maksunkantopäivänä ja siihen liittyvät tulot on hyvitettävä EMOTR:lle saman kuukauden osalta."
5) Korvataan 7 artiklan 2 kohdan a alakohta seuraavasti:
"a) Vähennettävät saapumis- ja poistamiskulut lasketaan kertomalla hylätyt määrät poistamiskuukautena voimassa olevilla vastaavien kiinteämääräisten summien summalla ja kiinteämääräisiin summiin sovellettavalla muuntokurssilla."
6) Korvataan 7 artiklan 2 kohdan b alakohta seuraavasti:
"b) Vähennettävät varastointikulut lasketaan kertomalla hylätyt määrät saapumisen ja poistamisen välisenä aikana kuluneiden kuukausien määrällä sekä poistamiskuukautena voimassa olevilla kiinteämääräisellä summalla ja kiinteämääräisiin summiin sovellettavalla muuntokurssilla."
7) Korvataan 7 artiklan 2 kohdan c alakohta seuraavasti:
"c) Vähennettävät rahoituskulut lasketaan kertomalla hylätyt määrät saapumisen ja poistamisen välisenä aikana kuluneiden kuukausien määrällä, josta on vähennetty saapumisen yhteydessä voimassa olevan maksuajan kuukausien määrä, poistamiskuukautena voimassa olevalla rahoitusosuudella, joka on jaettu kahdellatoista sekä siirron keskimääräisellä kirjanpitoarvolla, joka on voimassa varainhoitovuoden alussa tai ensimmäisenä ilmoitukseen liittyvänä kuukautena, jos siirron keskimääräistä kirjanpitoarvoa ei ole olemassa."
8) Lisätään 7 artiklaan kohta seuraavasti:
"4 Jos on olemassa erityisiä säännöksiä tai määräyksiä, 2 kohdan a ja b alakohdassa tarkoitettujen kulujen kirjanpitoon viemiseen sovellettava muuntokurssi on sen kuukauden ensimmäisen päivän kurssi, jona erityisesti määritelty lähtökohta ilmenee."
9) Poistetaan 8 artiklassa ilmaisu "maatalouskurssit".
10) Lisätään liitteeseen VII kohta seuraavasti:
"VII. NAUDANLIHA
Huomioon otettava perushinta luuttoman naudanlihan osalta on 2 artiklan 1, ja 2 kohtaa sekä 3 artiklan a, b ja c alakohtaa sovellettaessa kertoimella 1,47 kerrottu interventiohinta."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä elokuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä heinäkuuta 1993.

Labels: 3
4
15
6